ஆகஸ்ட் 2019 இல் சேவியர் பிரிட்டோ தயாரிக்கும் படத்தில் விஜய்யுடன் இணைந்து பணியாற்றப்போவதாக இயக்குனர் லோகேஷ் கனகராஜ் டுவிட்டரில் பதிவு செய்துள்ளார். இந்த செய்தியுடன் படத்தில் பணிபுரியும் சில குழுவினரான அனிருத் ரவிச்சந்திரன் இசை இயக்குனராகவும், சில்வா சண்டை இயக்குனராகவும், சத்யன் சூரியன் மற்றும் பிலோமின் ராஜ் ஆகியோர் ஒளிப்பதிவாளராகவும் குறிப்பிட்டுள்ளார். 

மற்ற நடிகர்களாக மாளவிகா மோகனன், சாந்தனு பாக்யராஜ் மற்றும் ஆண்டனி வர்கீஸ் ஆகியோர்கள் தெரிவு செய்யப்பட்டனர். ஆண்டனி வர்கீஸ் இந்த திரைப்படத்தின் மூலம் தமிழ் திரைப்படத் துறைக்கு அறிமுகமாக இருந்தார். ஆனால் சில காரணங்களால் இந்த திரைப்படத்திலிருந்து விலக, கைதி திரைப்பட வில்லன் அர்ஜுன் தாஸ் என்பவர் இவரின் கதாபாத்திரத்திற்கு தேர்வு செய்யப்பட்டு ஒப்பந்தம் செய்யப்பட்டார். 

அக்டோபர் 2019 அன்று மேயாத மான் (2017) மற்றும் ஆடை (2019) ஆகியவற்றை இயக்கிய இயக்குனர் ரத்ன குமார் என்பவர் லோகேஷுடன் சேர்ந்து இந்த திரைப்படத்திற்கான திரைக்கதையை இணைந்து எழுதுவதாக டுவிட்டரில் பதிவிட்டுள்ளார். 

தயாரிப்பு
ஒலிப்பதிவு
வெளிப்புற இணைப்புகள்
சர்ச்சை